Рас
Рас или зле гуте јесте врста гнојног обољења на кожи (гнојне ране које тешко зарашћују).
     За бајање се узима болесникова кошуља коју није облачио како је добијо болест, срп који није употребљаван, иглу и прсен (од кучине) конац. Баба бајалица простре кошуљу на сред собе, те болесиик седне на њу и обрне се истоку. Она му открије она места, на телу, на којима има зле гуте, удене конац у иглу и, као бајаги шијући ону рану, баје (бр. 275). После тога обрне болесника западу, па југу, па северу, и сваки пут изговори басму. Кад сврши четврти пут, она се прекрсти и каже:
          Сту, гуто! Сту, љуто!
          Сту, ђаволска кућо!
     Ону кошуљу болесник треба одмах да обуче, а српом да пожње са четири ливаде по шаку траве и да је баци на раскршће рекавши: „С менека на њега!“ Верује се да ће зле гуте прећи на стоку која ту прође и поједе ону траву. Оним концем и иглом треба у прву суботу по бајању да сашије на својој кошуљи три дугмета - по једно на сваком рукаву, а треће на колиру, па и иглу и конац да баци низ текућу воду (265, с. 225).

Референце

Извор
 Раденковић, Љубинко: Народне басме и бајања; Градина, Ниш; : Јединство, Приштина; Светлост Крагујевац, 1982., стр. 402-403.

Народне басме и бајања